《种药苗二首》
宋代·苏辙

筑室城西，中有图书。窗户之馀，松竹扶疏。拔棘开畦，以毓嘉蔬。

畦夫告予，罂粟可储。罂小如罂，粟细如粟。与麦皆种，与穄皆熟。

苗堪春菜，实比秋谷。研作牛乳，烹为佛粥。老人气衰，饮食无几。

食肉不消，食菜寡味。柳槌石钵，煎以蜜水。便口利喉，调养肺胃。

三年杜门，莫适往还。幽人衲僧，相对忘言。饮之一杯，失笑欣然。

我来颍川，如游庐山。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。